Пераклады зь нямецкай усё часьцей цешаць нашага чытача. Трэба прызнаць таксама, што зь нямецкай на родную мову зьяўляецца большая частка ўсіх сучасных перакладаў наагул. Нашыя перакладнікі і перакладніцы пры падтрымцы Інстытута імя Гётэ ды іншых нямецкіх, а таксама нямецкамоўных ініцыятываў іншых краінаў, адкрываюць нам новыя сусьветы, дазваляюць на час уцячы ў зусім іншае вымярэньне. Перакладніцтва зь нямецкай да ўсяго выпрацоўвае і мае сваю цікавую тэхнічную і эстэтычнаю традыцыю перакладу, зь якой мусіць лічыцца беларускае перакладніцтва зь іншых моваў.